સુરેન્દ્રનગર જિલ્લામાં લગ્નની લાલચ આપી યુવાનો અને તેના પરિવારને છેતરપિંડી સાથે પૈસા પડાવતી ટોળકી કાર્યરત હોવાની બુમરાણો ઉઠી છે ત્યારે પાટડી વિસ્તારમાં આ ગેંગના શંકાસ્પદ ઈસમો ફરતા હોવાની બાતમી પોલીસને મળી હતી. આથી પોલીસે મહારાષ્ટ્રના બે શખ્સોને લગ્ન નોંધણી કરારની નોટરી, ડુપ્લીકેટ આધારકાર્ડો અને અલગઅલગ કંપનીના સીમકાર્ડ સાથે પકડી પાડ્યા છે. આ ઉપરાંત આ શખ્સો પાસે રૂ. ૧ લાખના મુદ્દામાલ જપ્ત કરી લગ્નની લાલચ આપતી ટોળકીનો પર્દાફાશ કર્યો છે.